Λάρνακα, 11/03/2025

**Η Lidl Κύπρου διαχρονικός αρωγός του Αντικαρκινικού Συνδέσμου Κύπρου**

**Η εταιρεία για πάνω από μία δεκαετία παραμένει στο πλευρό του Συνδέσμου μέσα από ένα πλάνο πολύπλευρης στήριξης, συνολικής αξίας άνω του 1.100.000€.**

Η **Lidl Κύπρου** παραμένει **αφοσιωμένη στη στήριξη της κυπριακής κοινωνίας**, ενισχύοντας το πολύτιμο έργο του **Αντικαρκινικού Συνδέσμου Κύπρου**. Από το **2013 μέχρι σήμερα**, η Lidl Κύπρου έχει προσφέρει πάνω από **1.110.000€** στον Αντικαρκινικό Σύνδεσμο Κύπρου, μέσω στρατηγικών συνεργασιών, φιλανθρωπικών εκδηλώσεων και δωρεών. Η διαρκής αυτή στήριξη αποτελεί απόδειξη της δέσμευσης της εταιρείας να συμβάλλει έμπρακτα στην κοινωνία και να **βρίσκεται σταθερά στο πλευρό των ατόμων με εμπειρία καρκίνου**.

Πιο συγκεκριμένα, τον Ιανουάριο η εταιρεία προσέφερε το συνολικό ποσό των 108.307,80€, το οποίο συγκεντρώθηκε με την πολύτιμη συμβολή των πελατών της στο πλαίσιο της χριστουγεννιάτικης εκστρατείας **«Δίνουμε μεγάλη χαρά με μία μόνο μικρή κίνηση»**, η οποία πραγματοποιήθηκε από τις 16 έως τις 29 Δεκεμβρίου 2024. Η ενέργεια περιλάμβανε τη δέσμευση της εταιρείας για προσφορά 0,60€ στον Αντικαρκινικό Σύνδεσμο Κύπρου, για τη διαχρονική στήριξη του **Επισιτιστικού Προγράμματος του Κέντρου Ανακουφιστικής Φροντίδας «Αροδαφνούσα»** και τη **δημιουργία ενός χώρου ξεκούρασης για τους επισκέπτες του Κέντρου**.

Πέρα από την εκστρατεία αυτή, η Lidl Κύπρου συνέχισε τη στήριξή της στον Σύνδεσμο, **αναλαμβάνοντας εξ’ ολοκλήρου την κάλυψη των εξόδων της φιλανθρωπικής συναυλίας με τον Κωστή Μαραβέγια**, που πραγματοποιήθηκε στο Δημοτικό Θέατρο Λευκωσίας τον περασμένο μήνα. Με τη Lidl Κύπρου να καλύπτει όλα τα έξοδα της συναυλίας, **το σύνολο των εσόδων από την πώληση εισιτηρίων ύψους 18.880€**, διατέθηκε αποκλειστικά για τη στήριξη των υπηρεσιών του Αντικαρκινικού Συνδέσμου Κύπρου, ενισχύοντας την ανακουφιστική φροντίδα και τη στήριξη των ασθενών αλλά και των οικογενειών τους.

Παράλληλα, για 12η συνεχή χρονιά, **στηρίζει και το πρόγραμμα Υιοθέτησης Δωματίων του Κέντρου**, με την **πλήρη κάλυψη δύο δωματίων του Κέντρου Ανακουφιστικής Φροντίδας «Αροδαφνούσα»**.

Με πρωτοβουλίες που κάνουν τη διαφορά, η Lidl Κύπρου συνεχίζει να επενδύει σε δράσεις κοινωνικής προσφοράς, ενισχύοντας οργανισμούς και θεσμούς που προσφέρουν πραγματική φροντίδα και στήριξη στην κυπριακή κοινωνία.

**Επισκεφθείτε τη Lidl Κύπρου και στα:**

**team.lidl.com.cy**

[**corporate.lidl.com.cy**](https://corporate.lidl.com.cy/el/)

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)